|  |
| --- |
|  **МЕДИЦИНСКИ УНИВЕРСИТЕТ – ПЛЕВЕН** |
| **ФАКУЛТЕТ „ОБЩЕСТВЕНО ЗДРАВЕ” – ЦЕНТЪР ЗА ДИСТАНЦИОННО ОБУЧЕНИЕ** |
| **КАТЕДРА “ОБЩЕСТВЕНОЗДРАВНИ НАУКИ”** |

**АНДРАГОГИКА, СПЕЦИАЛНОСТ „УПРАВЛЕНИЕ НА ЗДРАВНИТЕ ГРИЖИ” – магистри, т.3**

# ТАБЛИЦИ

**ЗА ПОПЪЛВАНЕ НА ИНФОРМАЦИОННО СЪДЪРЖАНИЕ В СДО**

Табл. № 1. Информация за структурните единици на дисциплината.

|  |
| --- |
| **1. Информация за учебната дисциплина** |
| Андрагогиката (обучението на възрастните) е едно от предизвикателствата на “учещото се общество” за осъществяване на концепцията за непрекъснатото образование – „учене през целия живот” (Хоризонти 2020). Включването на дисциплината “Андрагогика” в плана на обучение по “Управление на здравните грижи” за студентите с образователно-квалификационна степен магистър, е основателно. В представената програма са отразени съвременните постижения на “изкуството за обучение на възрастните” - андрагогика. Тя представлява значима приложна част от педагогическото познание, в която се търси обяснение как традиционните класически и съвременни методи и дидактически технологии да бъдат прилагани при обучението на възрастни. Целта на обучението студентите да осъзнаят мястото и ролята на андрагогиката като самостоятелна наука, разкриваща закономерностите на проектирането, организацията и реализацията на образованието, обучението и самообразованието на възрастните.Учебната дисциплина е обезпечена с пълнотекстов учебен материал и допълнителни материали – статии и презентации. Разработена тестова система за самоконтрол на знанията и уменията. |
| **2. Преподавателски екип** |
| Доц. Силвия Цветкова, д.пс |
| **3. Учебна програма** |
| Учебната програма се разработва от хабилитиран преподавател, на които е възложена учебната дисциплина. За тази цел се прилагат и спазват процедурите за този вид учебен документ, заложени в Системата за поддържане на качеството на обучение. Структурата на програмата се обсъжда и утвърждава от колективните органи за управление в университета и отговаря на изискванията от системата за управление на качеството. Програмата се обсъжда в катедрения съвет и се предлага за приемане от съвета на основното звено. В учебната програма са посочени тематичния план на лекциите и упражненията и тяхното подробно съдържание под формата на тезиси. Учебното съдържание на програмата се актуализира в съответствие с развитието на андрагогическите концепции и тяхното приложение в обучението и в практиката. Лекционния курс по учебната програма е осигурен в предложено от автора учебно съдържание – глава II от учебник „Андрагогика”, Издателски център при Медицински университет –Плевен, 2013 с автор доц. С. Цветкова. Програмата влиза в сила след утвърждаване от Декана на факултет Обществено здраве. Съдържание на учебната програма .. (UPR\_Андрагогика\_УЗГ\_маг.т.3\_2020.pdf) |
| **4. Лекционен курс с учебно пособие.** |
| Лекционният курс е предназначено за студенти - магистри от МУ – Плевен в задочна форма на обучение по специалност „Управление на здравните грижи”, по реда на чл. 3 (ал. 2 и 3) от ЕДИ-2006. **По единни държавни изисквания** и п**о учебен план на МУ - Плевен** дисциплината е задължителна. Курсът включва 15 часа лекции, като в учебната програма 4 от темите са двучасови, останалите – едночасови. За всяка една от тях се предлага основен пълнотекстов учебен материал. Титулна страница .. (Титулна страница\_Андрагогика\_УЗГ\_т.3.pdf) Към лекционния курс и учебно пособие: Цветкова, С., Андрагогика (глава II), ИЦ-МУ-Плевен, 2013…. (Андагогика - Учебник.pdf) |
| **5. Допълнителни материали и презентации** (*съдържанието в секцията е строго специфично за дисциплините)* |
| За разширяване на познанията в съответствие с представената учебната програма по дисциплината са предвидени и допълнителни учебни материали. Тези материали не са включени в основния лекционен курс и учебното пособие към него, или пък са разгледани там съвсем информативно. Независимо от това, те са в контекста на учебната програма и предложените към нея учебни материали. |

Инвестира във вашето бъдеще!

|  |
| --- |
| Допълнителните материали са представени основно чрез статия и презентации. Тези материали са достъпни чрез предложените по-долу връзки: **Препоръчвана ли тера тур а** В тази секцията по-долу се представя литературата, необходима за подготовка по учебната дисциплина. За успешна подготовка за изпитните процедури е достатъчна основната литература, но за задълбочаване на познанията по учебния материал е нужно да се използват и допълнителни източници. Това са материали поместени в Интернет и литературата в направлението на разглежданата тематика. Препоръчаната литература е посочена във връзката по- долу. Основна литература... *(*Препоръчана Литература – Андрагогика.pdf) |
| **6. Практически упражнения, курсови работи и реферати** |
| Не се предвиждат практически упражнения, курсови задачи и реферати. |
| **7. Конспект за изпита** |
| За финализиране на подготовката по учебната дисциплина и полагането на семестриален изпит е разработен конспект. Целта на конспекта е да се систематизират получените познания, като се концентрира върху основни въпроси от преминатия лекционен курс и представеното към него учебно пособие. В конспекта са включени само въпроси, които задължително присъстват в някакъв обем в презентациите към лекциите или пълнотекстовото учебно пособие. За някои от въпросите в конспекта информацията се съдържат само в презентациите към лекциите или пък са конкретизирани и конспектирани там. Това налага студентите да прочетат внимателно въпросите от техния изпитен конспект и да ги потърсят в представените материали, в това число презентациите, всички глави от пълнотекстовото учебно пособие и допълнителните материали. Конспект за семестриален изпит... (Конспект за изпит.doc) |
| **8. Тестове по учебната дисциплина** |
| Тестовете за контрол на знанията са елемент, чрез който се проверява подготовката на обучаемите, както след всяка отделна лекция, така и след преминаване на пълния курс по учебната дисциплина. В тях са включени въпроси с едно или повече от едно верни твърдения.Тестовете са за самостоятелна подготовка. Тестовете за самостоятелна подготовка се изпълняват самостоятелно от обучаемите чрез Системата за дистанционно обучение и са активни за определен период. На студентите се позволява да решават тестовете за самостоятелна подготовка няколко пъти, като за положителна се приема най- високата получена оценка от поредните решавания.За всяко отделно решаване на определен тест се лимитира време, с което студентите следва да се съобразяват. Между две последователни решавания на отделен тест също има заложено време, което следва да се изчака. Положителните резултати от решаване на тестовете за самостоятелна подготовка са едно от условията за явяване на семестриален изпит.Семестриалният изпит е писмен и се решава само в присъствена форма. Тест за самостоятелна подготовка... (Въпроси\_Андрагогика\_ за подготовка-УЗГ т.3.doc) |
| **9. Общи бележки и препоръки** |
| Във връзката към тази секция се съдържат указания към студентите за начина на подготовка по учебната дисциплина. Желателно е всеки един от тях да прочете направените от преподавателите бележки и препоръки. Там има поставена информация и относно изискванията при подготовката на курсовите задачи задачи. Подробности, свързани с бележките и препоръките за подготовка са поместени във връзката по-долу: Общи бележки и препоръки... (Общи бележки и препоръки - Андрагогика\_т.3.pdf) |
| **10. Форум по дисциплината** |
| Форумът по дисциплината е мястото в Системата за дистанционно обучение, където може да се поместят мненията, въпросите и препоръките по начина на поднасяне на учебния материал, неговото съдържание и актуалност. Форумът е достъпен за всички обучаеми, които желаят да го използват. Информацията в него следва да бъде кратка и ясна при стриктно спазване изискванията на академичната етика и добрия тон. Преподавателите ще отчетат Вашите мнения и препоръки по учебната дисциплина и подготовката по нея. Благодарим Ви за разбирането. Виртуална класна стая |
| **11. Консултации** |
| Консултациите по учебната дисциплина са присъствени и неприсъствени. За неприсъствените консултации следва да се използва форума по дисциплината и електронната поща за връзка с преподавателя. |

Табл. 2. Информация за съдържанието на лекциите и учебните единици към нея.

|  |
| --- |
| **Лекция № 1: Андрагогиката като наука.** |
| Развитие на андрагогиката - исторически преглед. Етапи в развитието на андрагогиката. Предмет, обект и задачи. Андрагогиката се дефинира като научната област. Проследява се историческото развитие на андрагогиката като наука - от възникването и през 19 в. /донаучен период/; от средата на 19 в. до Втората световна война и трети - съвременен етап. Определени са предмета и обекта, както и задачите – представени в две групи: свързани с теорията и свързани с практиката. Презентация към тема №1….(Научен статут на Андр.pdf) |
| **Лекция № 2: Образование за устойчиво развитие.** |
| Съвременни концепции за образованието и обучението. Пазарът на труда и образованието на възрастни. Темата се пречупва през призмата на предизвикателствата в 21 век: глобализация, мобилност, конкурентност; както и през новите възможности и отговорности пред образованието за възрастни с влизането на България в ЕС. Разглеждат се европейски и национални документи и споразумения в областта на образованието. Коментирана е програмата на МОН за устойчиво образование до 2020, с отчитане на актуални проблемни области и тенденции. Презентация към тема №2….(Съвременни концепции.pdf)  Презентация към тема №2….(Меморандум ЕК.pdf) |
| **Лекция № 3: Андрагогически модел – теория на учене при възрастните.** |
| Типове и видове образование за възрастни. Система на непрекъснатото образование. Изясняват се особеностите на андрагогическия процес, проблемно ориентиран, на базата на непрекъснато взаимно договаряне, индивидуална и групова отговорност, диалог и равенство на двете страни: обучители и обучавани. Анализират се етапите на андрагогическия цикъл: анализ на обществените потребности; селекция, планиране и реализиране на конкретната образователна програма; оценяване на резултатите. Диференцират се типове образование за възрастни според формата: формално, неформално и информално; според икономически, социални и културални фактори. Акцентира се на непрекъснатото образование, анализира се понятието "образование за цял живот". Презентация към тема №3….(Андрагогически модел. Типове образование.pdf) |
| **Лекция № 4: Образование на възрастни в съвременния свят.** |
| Учебният процес при обучаващи се възрастни. Изисквания към преподавателя, организационната подготовка и реализация. Предизвикателства пред образованието на възрастни. Роли, функции и дейности на преподавателя. Информационен поток в процеса на преподаване. Изисквания към преподаването при възрастни. Формиране на нагласи за учене. Материално-технически, организационни и социално-психологически условия на обучение. Типове и стратегии за преодоляване на критични ситуации в обучението на възрастни. Навигатор в преподаването. Презентация към тема №4….(4 и 6 теми- Учебен процес при възрастни. Мотивация.pdf) |
| **Лекция № 5: Дизайн на обучението на учащи се възрастни.** |
| Разнообразие на форми и методи на обучение. Портфолио на преподавателя. Нетрадиционни технологии при обучението на възрастни. Бизнес обучение. Фирмено обучение. Дизайн на обучението на възрастни – дефиниране, етапи /ADDIE/. Равнища на учене. Методи и форми при обучението. Преподавателско портфолио. Обсъждат се новаторски подходи като: първоначално установяване на очакванията, формиране на умения за водене на дискусия и взимане на самостоятелни решения. Презентация към тема №5….(Дизайн на обучение. Форми и методи.pdf) |
| **Лекция № 6: Професионална и функционална характеристика на специалиста по андрагогика.** |
| Темата обхваща основните цели и задачи, както и очаквани резултати от обучението на специалисти участващи или с намерение да участват в организацията и провеждането на учебна дейност с възрастни / посредници на образователни услуги, организатори на курсове и програми, експерт-оценители, служители в отдели за обучение и квалификация на персонала в различни институции, консултанти/ или пряко ангажирани с обучение на възрастни/ограмотители и др/. Изкуството да общуваме пълноценно с възрастните в процеса на обучение. |
| **Лекция 7: Особености на психиката при възрастните хора.** |
| Подпериоди в света на възрастните. Разглеждат се спецификите в функционирането на възрастните – физиологични, емоционални, когнитивни, професионални, социални. ; психичен облик на остаряването. Кризи в живота. Страхове, депресия. Психично здраве и болест. По-често срещани заблуди относно хората в късна и дълбока старост. Презентация към тема №7….(Психичен облик на възрастните.pdf) |
| **Лекция 8: Възрастният човек като обучаващ се.** |
| Прави се характеристика на възрастния като учащ се и се акцентира върху ролята на неговата мотивация за учене; върху убедеността му от ползата да продължава да се обучава и умението му рационално да използва наученото в работната среда и ежедневието си. Дискутират се влиянията на религиите върху познавателните стремежи у човека. Презентация към тема №8….(Възрастният като обучащаващ се.pdf) |
| **Лекция 9: Планиране, организация и провеждане на обучителни форми в рамките на здравното заведение.** |
| Разглеждат се изисквания и техники при планиране и разработване на проекти и програми, както и умението на организаторите да преценяват тяхната приложимост и ефективност в практиката; както и влиянието на оценката върху мотивацията за "образование през целия живот". Дискутират се организиране и провеждане на курсове за |

|  |
| --- |
| следдипломна квалификация, регулярни тематични колегиуми и семинари, участие в инициативи на пациентски организации. Изготвяне на експертни оценки, кредитиране. Материал към тема №9... *(*Андр. подход\_статия.pdf*)* |
| **Лекция 10: Специфики при общуването с пациенти в здравното заведение според възрастта.** |
| Сравнителен анализ- между деца и възрастни. Грешки в общуването. Анализират се представите и познанията за здраве, болест и смърт, както и доминиращите през различните възрастови периоди страхове у пациента и неговото семейство /от манипулации и болка; от осакатяване и влошаване качеството на живот; от социална изолация, загуба на автономност, изоставяне или смърт/. Презентация към тема №10….(Специфики при общуването с пациенти .Болест и смърт.pdf) |
| **Лекция 11: Оказване на здравни и социални грижи на възрастни пациенти.** |
| Обучение на пациенти и техните семейства. Стратегии за справяне. Възрастният пациент в семейството. Сравняват се мероприятия за оказване на грижи за възрастни пациенти в хоспис и извън хосписните условия в България и др. страни от ЕС. Възрастният в къщи и в дом за стари хора. Обсъждат се особености на комуникативния подход при събиране на анамнеза, търсене на диагноза и провеждане на терапия при семейства с болно дете или болен възрастен. Диференцират се двата основни типа семейна ориентация към лечебния процес - интровертна и екстравертна, както и шест подтипа: ригидни, рационалисти, партньори и др. Презентация към тема №11….(Полагане на грижи.pdf) |

Табл. 3. Скала за оценяване на тестовете по дисциплината

|  |  |
| --- | --- |
| **Ниво на успеваемост** | **Оценка** |
| 90 – 100 % | 6.00 |
| 76 – 89 % | 5.00 |
| 63 – 75 % | 4.00 |
| 50 – 62 % | 3.00 |
| 0 – 49 % | 2.00 |

**2020 Изготвил,**

**/Доц. С. Цветкова, д.пс./**